open-index/open-wikipedia-markdown huggingface dataset:
Prinsessa Dianan muistokonsertti

**Concert for Diana** eli **Dianan konsertti** oli prinssi Williamin ja prinssi Harryn järjestämä muistokonsertti edesmenneen äitinsä, Walesin prinsessa Dianan muistoksi. Konsertti järjestettiin 1. heinäkuuta 2007 Lontoon Wembley Stadiumilla. Se televisioitiin noin 140 maahan, ja sitä katsottiin noin 500 miljoonassa kodissa. Konsertin lipputulot lahjoitetaan hyväntekeväisyysjärjestöille, joita Diana tuki. Konsertti televisioitiin myös Suomeen Yle TV2 ja Yle Teema-kanaville. Konsertissa nähtiin laulajia ja puhujia, joita prinssit William ja Harry olivat valinneet. Konsertissa esiintyivät muun muassa Elton John, Lily Allen, Nelly Furtado ja Anastacia.

## Esiintyjät
#**[[Elton John]]**  (ensimmäinen kappale) - "Your Song"
#**[[Duran Duran]]** - "(Reach Up for the) Sunrise", "Wild Boys" and "Rio"
#**[[James Morrison]]** - "You Give Me Something" ja "Wonderful World"
#**[[Lily Allen]]** - "LDN" ja "Smile"
#**[[Fergie]]** - "Glamorous" ja "Big Girls Don't Cry"
#**The Feeling** - "Fill My Little World" ja "Love It When You Call"
#**[[Pharrell]]** - "Drop It Like It's Hot" ja "She Wants To Move (Remix)"
#**[[Nelly Furtado]]** - "Say It Right", "I'm Like a Bird" ja "Maneater"
#**English National Ballet** - "Joutsenlampi" (Act IV)
#**[[Status Quo]]** - "Rockin' All Over the World"
#**[[Joss Stone]]** - "You Had Me" and "Under Pressure"
#**Roger Hodgson** -  Supertramp Medley ("Dreamer", "The Logical Song" ja "Breakfast in America") ja "Give a Little Bit"
#**[[Orson (yhtye)|Orson]]** - "Happiness" and "No Tomorrow"
#**Sir Tom Jones** and **Joe Perry** - "Kiss", "I Bet You Look Good on the Dancefloor" ja "Ain't That A Lot of Love?" (**[[Joss Stone]]** kanssa)
#**[[Will Young]]** - "Switch It On"
#**[[Natasha Bedingfield]]** - "Unwritten"
#**[[Bryan Ferry]]** - "Slave to Love", "Make You Feel My Love" ja "Let's Stick Together (Extended)"
#**[[Anastacia]]** - "Superstar" musikaalista *[[Jesus Christ Superstar]]* 
#**Connie Fisher** and **Andrea Ross** - "Memory" musiikaalista *[[Cats]]*
#**[[Andrea Bocelli]]** - "The Music of the Night" musikaalista *The Phantom of the Opera* 
#**[[Josh Groban]]** and **[[Sarah Brightman]]** - "All I Ask of You" musikaalista *The Phantom of the Opera* 
#**Donny Osmond**, **[[Jason Donovan]]** ja **Lee Mead** featuring the Chickenshed Theatre Company - "Any Dream Will Do" from *Joseph and the Amazing Technicolor Dreamcoat*
#**[[Rod Stewart]]** - "Maggie May", "Baby Jane" and "Sailing"
#**[[Kanye West]]** - "Gold Digger", " Touch the Sky", "Stronger", "Diamonds from Sierra Leone" ja "Jesus Walks"
#**[[P. Diddy]]** - "I'll Be Missing You"
#**[[Take That]]** - "Shine", "Patience" ja "Back for Good"
#**[[Ricky Gervais]]** - "Freelove Freeway" (featuring Mackenzie Crook), "Chubby Little Loser" 
#**[[Elton John]]** (viimeiset kappaleet) - "Saturday Night's Alright For Fighting" "Tiny Dancer" "Are You Ready For Love"

## Aiheesta muualla

*Concert for Diana
Popkatu

**Popkatu** on Joensuun kävelykeskustassa järjestettävä koko perheen karnevaalihenkinen kaupunkifestivaali, joka tarjoaa pääosin ilmaista ohjelmaa ja toimintaa lapsille, nuorille ja aikuisille. Popkatu järjestetään heinäkuussa Ilosaarirockia edeltävällä viikolla. Ensimmäisen kerran Popkatu järjestettiin vuonna 2001.

Popkadulla tarjotaan pääosin ilmaista ohjelmaa sekä kaupunkilaisille että kesävieraille. Tarjolla on musiikkia, teatteria, sirkustaidetta ja tanssia. Jokavuotisia ohjelmia ovat Lastenpop, Alanko katutähdeksi? -katuesiintyjäkilpailu, Toripop sekä klubit ravintoloissa.

## Järjestäjä
Popkadun ohjelman järjestää Popkatu-yhdistys. Yhdistyksen tarkoituksena on tukea ja edistää esittävää katutaiteen harrastusta sekä kohottaa sen taiteellista tasoa ottaen huomioon erityisesti lapset ja nuoret.

## Historia

### 2007
Vuoden 2007 tapahtumassa oli mukana noin 90 esiintyjää tai esiintyjäryhmää. Vuoden uutuus oli Jaakko Teppo -ilta, jossa julkistettiin Jaakko Teppo -laulelmakilpailu.

### 2011
Vuoden 2011 Popkadulla esiintyi noin 123 esiintyjää tai esiintyjäryhmää. Lisäksi kuultiin yhdeksän äänimaisemasävellystä, jotka osallistuivat kansainväliseen Joensuun äänimaisemasävellyskilpailuun.

## Aiheesta muualla
* Popkatu-tapahtuman viralliset sivut
Alice in Hell

**Alice in Hell** on kanadalaisen thrash metal -yhtye Annihilatorin ensimmäinen studioalbumi. Se julkaistiin syyskuussa vuonna 1989.

## Kappaleet

# 
# 
# 
# 
# 
# 
# 
# 
# 

**Vuoden 1998 uusintajulkaisu**
# 
# 
# 

## Kokoonpano
* Jeff Waters – basso, kitara, taustalaulu
* Randy Rampage – laulu, taustalaulu
* Dennis Dubeau – taustalaulu
* Anthony Brian Greenham – kitara
* Wayne Darley – basso, taustalaulu
* Ray Hartmann – rummut

## Aiheesta muualla
* 
*
Never, Neverland

**Never, Neverland** on kanadalaisen thrash metal -yhtyeen Annihilatorin toinen studioalbumi. Se julkaistiin syyskuussa vuonna 1990.

## Kappalelista
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* 
*
Kissan kehto

**Kissan kehto** on Kurt Vonnegutin kirjoittama romaani, joka julkaistiin vuonna 1963. Kirjassa pohditaan mustan huumorin keinoin tieteen, teknologian, sekä uskonnon pulmakysymyksiä ja satirisoidaan muun muassa kilpavarustelua. Vonnegut itse piti teosta "pienen laivastonsa lippulaivana". Teos ilmestyi Marjatta Kaparin suomennoksena ja Tammen kustantamana 1975.

Kirjassa esitellään fiktiivinen uskonto "bokononismi". Sen pyhät kirjoitukset on kirjoitettu calypson muotoon. Koko uskonnon perustana ovat pyhät valheet ja filosofiana se, että jos uskot näihin valheisiin, voit olla onnellinen, vaikka tietäisit niiden olevan valetta.

*Kissan kehto* oli vuonna 1964 yksi viidestä ehdokkaasta Hugo-palkinnon saajaksi. Palkinto annetaan vuoden parhaalle scifi-romaanille. Chicagon yliopisto myönsi vuonna 1971 Vonnegutille teoksen ansiosta maisterinarvon antropologiassa.

Yhdysvalloissa kirja on herättänyt myös vastustusta: Ohion koululautakunta äänesti vuonna 1972 teoksen pois koulujen kirjastoista pidettyään sitä epäsopivana. Päätös kuitenkin peruttiin neljä vuotta myöhemmin.

Kirjan nimi viittaa lankaleikkiin, jonka englanninkielinen nimi on "cat's cradle". Siinä käsien välissä tehdään langasta sormilla kuvio.

## Lähteet
Molden tuomiokirkko

**Molden tuomiokirkko** () on kirkkorakennus Molden kaupungissa, Norjan Møren ja Romsdalin läänissä. Se on rakennettu vuosina 1953–1957 ja sen suunnitteli norjalainen arkkitehti Finn Bryn joka voitti siitä järjestetyn arkkitehtikilpailun. Vuodesta 1983 lähtien kirkko on toiminut Møren hiippakunnan tuomiokirkkona.

Kirkko on järjestyksessään neljäs kirkko paikalla. Muodoltaan kirkko on pitkäkirkko, ja sen kirkkosalissa on 900 istumapaikkaa. Kirkkosali on 65 metriä pitkä sekä 25 metriä korkea. Kirkontorni kohoaa puolestaan 50 metrin korkeuteen. Alttaritaulun on maalannut Stinius Fredriksen.
Bodøn tuomiokirkko

**Bodøn tuomiokirkko** () on kirkkorakennus Bodøn kaupungissa, Norjan Nordlandin läänissä. Kirkko on Sør-Hålogalandin piispakunnan pääkirkko ja Bodøn suurin kirkko. Funktionalistisen, vuonna 1956 valmistuneen betonisen kirkkorakennuksen suunnittelusta ovat vastanneet norjalaiset arkkitehdit Gudolf Blakstad ja Herman Munthe-Kaas. Kirkossa on istumapaikat 890 ihmiselle. Kirkon kellotorni kohoaa 36 metrin korkeuteen. 

## Lähteet

## Aiheesta muualla

* Kirkon kotisivut  
* Arkitekturguide
Senkakusaaret

**Senkakusaaret** () tai **Diàoyútáisaaret** () on Japanin hallitsema ja Kiinan kansantasavallan sekä Kiinan tasavallan (Taiwanin) vaatima asumattomien saarien ryhmä Itä-Kiinan merellä. Saaret sijaitsevat Taiwanista koilliseen ja Okinawasta länteen viimeisten Riukiusaarten pohjoispuolella. Saariryhmä on lännessä tunnettu myös **Pinnaclesaarina**. Kiista saarista on tärkeä kysymys Kiinan kansantasavallan ja Japanin välisissä suhteissa, ja tilannetta ovat monimutkaistaneet Kiinan tasavallan ja kansantasavallan väliset ongelmat. 

Saaria on yhteensä kahdeksan ja niiden yhteispinta-ala on 6,3&nbsp;neliökilometriä. Suurin osa saarista sijaitsee pääsaaren, Uotsuri-jiman () tai Diàoyútáin () ympärillä. Saarten korkein kohta, 383&nbsp;metriä, sijaitsee Uotsurilla. Hallinnollisesti saaret kuuluvat Japanin Ishigakin kaupunkiin Okinawan prefektuurissa. 

Japanin mielestä saaret ovat kuuluneet sille vuodesta 1895, jolloin saarilla tehdyissä tutkimuksissa ei löydetty jälkiä aikaisemmasta Kiinan hallinnosta ja saaret julistettiin kuuluvaksi Japanille. Toisen maailmansodan jälkeen saaret siirtyivät Ryūkyūsaarten mukana Yhdysvaltain hallintoon ja luovutettiin takaisin Japanille 1970-luvun alussa. Kiinan mukaan ensimmäiset kiinalaiset tutkimukset saarista tehtiin vuonna 1403, ja saaria on hallittu vuosisatoja Taiwanin osana. Kun Kiina luovutti Taiwanin Japanille vuonna 1895, Senkakusaaret olivat Kiinan mukaan osa Taiwanin sen aikaista aluetta, joka palautettiin Kiinalle toisen maailmansodan jälkeen. Nykyinen poliittinen kiista alkoi, kun saarten lähistöltä löydettiin mahdollinen öljykenttä 1970-luvun vaihteessa. Luonnonvaroiltaan saaret ovat rikkaat.

## Lähteet

## Aiheesta muualla

*Japanin ulkoministeriön näkemys 
* People’s Dailyn artikkeli 
* Paasikiven opetukset koetuksella Itä-Kiinan merellä: Senkaku-kiista nostaa kansallismielisyyttä Kiinassa , FIIA Comment 9 (2012), Ulkopoliittinen instituutti.
John Steffensen

**John Steffensen** (s. 30. elokuuta 1982 Perth) on australialainen pikajuoksija, jonka päämatka on 400 metrin juoksu.

Steffensen aloitti yleisurheilun seitsenvuotiaana. Hän harrasti aluksi pituushyppyä, mutta vaihtoi päälajiaan vuonna 2002 pikajuoksuun. Hän juoksi Ateenan olympialaisissa 2004 Australian 4 x 400 metrin viestijuoksujoukkueessa, joka voitti matkan olympiahopeaa. Seuraavana vuonna hän sijoittui Helsingin MM-kisoissa 400 metrillä kahdeksanneksi ajalla 45,46. Kansainyhteisön kisoissa 2006 Steffensen voitti henkilökohtaisen 400 metrin kilpailun ajalla 44,73 ja oli mukana voittamassa 4&nbsp;x&nbsp;400 metrin viestissä kultaa. Osakan MM-kilpailuissa 2007 hän eteni 400 metrillä välieriin ja oli samana vuonna  viides.

Steffensen juoksi Berliinin MM-kilpailuissa 2009 avausosuuden Australian saadessa pronssia 4&nbsp;×&nbsp;400&nbsp;metrin viestissä. 400&nbsp;metrin henkilökohtaisessa kilpailussa hän karsiutui välierissä.

## Ennätykset
* 200 metrin juoksu: 20,79 (2007)
* 400 metrin juoksu: 44,73 (2006)

## Lähteet

## Aiheesta muualla
* http://www.johnsteffensen.com.au/
Tønsbergin tuomiokirkko

**Tønsbergin tuomiokirkko** () on kirkkorakennus Tønsbergin kaupungissa, Norjan Vestfoldin läänissä. Uusgoottilaista arkkitehtuuria edustava kirkko on muodoltaan pitkäkirkko ja se valmistui vuonna 1858 tanskalaissyntyisen arkkitehdin Christian H. Groschn suunnittelemana.

Vuonna 1939 kirkossa toteutettiin restauraatiotöitä arkkitehti Arnstein Arnebergin johdolla. Rakennusmateriaalina kirkossa on käytetty tiiltä. Kirkon saarnatuoli on peräisin vuodelta 1621 ja alttaritaulu vuodelta 1764.

## Lähteet

## Aiheesta muualla
Neuchâtel

**Neuchâtel** () on Neuchâtelin kantonin pääkaupunki Neuchâtelinjärven rannalla Luoteis-Sveitsissä. Kaupungissa on vajaat 34&nbsp;000 asukasta, ja se on kantonin toiseksi väekkäin kaupunki La Chaux-de-Fonds’n jälkeen.

## Kulttuuri ja nähtävyydet
Kaupungin nähtävyyksiä ovat muun muassa Neuchâtelin linna, La Collégiale -luostari, Tour des Prisons -vankilatorni, Maison des Halles ja Hotel DuPeyrou -museo. Chaumontin vuorelle on rakennettu näköalatorni ja useita retkeily- ja patikointireittejä.

*Musée d'ethnographie Neuchâtel* on etnografian museo, jossa esitellään erityisesti Afrikan kulttuuria. Museo on perustettu vuonna 1904, ja sen kokoelmat perustuvat kenraali Charles Daniel de Meuronin Neuchâtelin kaupungille vuonna 1795 luovuttamaan aineistoon.

*Musée d'art et d'histoire* on taiteen ja historian museo, jossa on esillä Neuchâtelin seutuun liittyvää historiaa ja taidetta. Museon erikoisuus ovat Jaquet-Drozin suvun 1700-luvulla valmistamat mekaaniset automaattilaitteet, esimerkkinä kirjoittava nukke.

*Centre Dürrenmatt Neuchâtel* (CDN) on Friedrich Dürrenmattin tuotantoa esittelevä näyttely- ja tapahtumatila kaupungin länsipuolella paikalla, jossa Dürrenmatt asui valtaosan aktiivivuosistaan. Keskus on osa Sveitsin kansalliskirjaston toimintaa, ja rakennuksen on suunnitellut arkkitehti Mario Botta.

## Historia
Preussi hallitsi Neuchâtelia vuoteen 1848 asti.

## Liikenne
Moottoritie A5 kulkee Neuchâtelin kautta. Kaupungista on rautatieyhteys viiteen suuntaan: Berniin, Biel/Bienneen, Yverdon-les-Bains’n kautta Lausanneen, La Chaux-de-Fonds’hon sekä Pontarlieriin, Ranskaan.

## Koulutus
Vuonna 1838 kaupungissa avattiin Académie de Neuchâtel, josta vuonna 1909 tuli Neuchâtelin yliopisto.
## Tunnettuja neuchâtelilaisia
* Abraham-Louis Breguet, kelloseppä
* Didier Burkhalter, poliitikko, liittoneuvoston jäsen
* Friedrich Dürrenmatt, kirjailija ja taiteilija
* Guillaume Farel, reformoidun kirkon perustajia
* Aurèle Nicolet, huilisti
* Jean Piaget, kehityspsykologi.

## Kuvia

Neuchatel-Negative0-15-13A(1).jpg|Neuchâtelin vanhaakaupunkia.
Château de Neuchâtel.jpg|Neuchâtelin linna.
Neuchatel Prison Tower.png|Vankilatorni.
Collegiale Neuchatel mg 2474.jpg|Collegiale-kirkko.


## Lähteet
*

### Viitteet

## Aiheesta muualla
*
Mahittula

**Mahittula** on Raision väkimäärältään pienin ja harvimmin asutettu kaupunginosa, jonka maisemaan kuuluu Raisionjoen koskematonta luontomaisemaa, maatiloja, metsää sekä muutama puutalo. Siellä on myös teollisuutta ja liikkeitä Haunisten teollisuusalueella. 

Mahittulassa sijaitsevat Raisionjoen ulkoilureitistö ja vesilaitoksen reserviksi rakennettu Haunisten tekoallas. Mahittulassa sijaitsee myös nuorisotalo, jonka 300-neliöinen päärakennus ja pihapiiri on toiminut reilut 40 vuotta nuorisotilana. Lukuvuonna 2011–2012 Mahittulan nuorisotila toimi kahden kuudennen luokan kouluna Kuloisten koulun remontin takia. Mahittulan kiinteistö ja miljöö ovat kulttuurihistoriallisesti säilyttämisen arvoiset mm. Hintsan kartanon myötä.

## Lähteet
* 
*
Varppeenseutu

**Varppeenseutu** on Raision keskuskaupunginosa, jossa sijaitsee merkittävä osa kaupungin palveluista. Kaupunginosassa sijaitsee paljon liiketiloja, kerrostaloja ja myös hiukan pienteollisuutta. Aivan kaupunginosan keskeisintä osaa, suurin piirtein nykyisten Nesteen- ja Raisionteiden risteyksen lähistöä, kutsutaan yleisesti keskustaksi.

Raision keskusta alkoi aikoinaan muodostua Suuren Postitien ja Naantaliin vieneen tien risteykseen. Nykyinen risteys syntyi, kun Nesteentie valmistui vuonna 1957.

1970-luvulla alueelle rakennettiin ostoskeskus, joka perustui monitasoratkaisuihin ja betonin käyttöön. Keskustan suunnittelu perustui siihen, että autoliikenne ja jalankulku sekä pyöräily olivat toisistaan erillään eri tasoilla. Tämä aiemmin rakennettu osuus täydentyi seuraavan vuosikymmenen alussa Tasalan ostoskeskuksella, joka sijaitsi Raisiontien eteläpuolella. Keskustan eteläosassa sijaitsevat myös Tasalantori ja siihen liittyvät kävelykadut.

1990-luvun lopulla monitasoratkaisua alettiin pitää huonona ratkaisuna. Keskustan pohjoisosaa alettiinkin suunnitella uusiksi, ja betonisillat purettiin yhtä lukuun ottamatta 2000-vuosikymmenen alussa. Raisiontien ylle rakennettiin valoverkko, jossa tien yllä roikkuu vaijereissa valaisimia. Lisäksi tietä siirrettiin puolen kilometrin matkalta hieman pohjoiseen ja vapautuneelle paikalle rakennettiin uusi tori. Hankkeen yhteydessä keskustaan rakennettiin myös runsaasti uusia asuinkerrostaloja. Vuonna 2016 tori siirrettiin takaisin Tasalanaukiolle.

Varppeenseudun väkiluku vuonna 2015 oli 3&nbsp;029 asukasta eli 12,4 prosenttia koko Raision väestöstä.

Nykyisellään vilkasliikenteinen Turun kehätie kulkee aivan Raision keskustan halki, mutta tietä on suunniteltu sijoitettavaksi keskustan kohdalla noin 300 metriä pitkään tunneliin. Tämä mahdollistaisi keskustan kaupunkirakenteen eheyttämisen ja liikenteen haittojen vähentämisen.

## Lähteet
Kuloinen

**Kuloinen** on Raision kaupunginosa. Se kuuluu Ihalan tyyppisiin kaupunginosiin, joissa suurin osa asutuksesta on omakotitaloja ja ympäristö on puistomainen. Kuloinen sijaitsee Raisiontien ja Ohikulkutien välisellä alueella. Varsinais-Suomen suurin kauppakeskus Mylly sijaitsee Kuloisissa.

## Lähteet

* 
* 
### Viitteet
Watsa (territorio)

**Watsa** on territorio Haut-Uelen piirikunnassa, Kongon demokraattisessa tasavallassa. Koska maan provinssiuudistuksen toimeenpano on kesken, territoriossa toimii käytännössä vielä vanhan Orientalen provinssin hallinto. Myös territorion pääkaupunki on nimeltään Watsa. Territoriossa käytetään maan virallisista kielistä ranskaa ja lingalaa.

## Historia
Toisen Kongon sodan (1998&ndash;2003) alussa, elokuussa 1998, Ugandan joukot miehittivät Haut-Uelen ja sen mukana Durban kaupungin, missä sijaitsevat Gorumbwan, Durban ja Agbarabon kultakaivokset. Nelivuotisen miehityksen aikana kaivoksista vietiin miljoonien dollarien arvosta kultaa, yhteensä lähes tuhat kiloa.
 
Syyskuun lopulla 2009 LRA-järjestön taistelijoiden kerrottiin hyökänneen
useisiin kyliin Durban kaivoksen liepeillä.
Huhtikuussa 2010 Watsassa arvioitiin olevan noin 13&nbsp;960 ihmistä sisäisessä maanpaossa.

## Hallinnollinen jako
Territorio on jaettu sektoreiksi ja päällikkökunniksi:
*Gombarin sektori
*Kibalin sektori
*Mangbutun sektori
*Andikofan päällikkökunta
*Andobin päällikkökunta
*Aterun päällikkökunta
*Kebon päällikkökunta
*Mari-Minzan päällikkökunta
*Walesen päällikkökunta

## Lähteet
Tikanmaa

**Tikanmaa** on Raision kaupunginosa, joka sijaitsee luoteessa Naantalin vastaisella rajalla. Se rajoittuu idässä Uudenkaupungin rataan, etelässä Naantalin rataan ja lännessä Naantaliin. Siellä on omakotitaloja, kerrostaloja, rivitaloja, koulu, kauppa ja pienteollisuutta. Paikkarin terveysasema sijaitsee Tikanmaan puolella.

Asuinalueen rakentaminen alkoi 1940-luvulla, kun Tikanmaankadun varrelle alettiin rakentaa omakotitaloja. Myöhemmin asutus laajeni 1980-luvulla Hakinmäen lähiöön ja Kallasten omakotialueelle.

Kaupunginosassa sijaitsee hallinnollisesti Tahvion kouluun kuuluva Tikanmaan koulu, jossa on opetusta vuosiluokille 1–2. Koulun läheisyydessä on pururata, koripallokenttä sekä hiekkakenttä kesäisin jalkapalloa yms. varten ja talvella jääurheilua varten. Tikanmaalla sijaitsee myös Pähkinämäen ulkoilualue, jossa on luontopolku ja retkeilymaja.

## Lähteet
Vesisaaren kirkko

**Vesisaaren kirkko** () on kirkkorakennus Vesisaaren kunnassa, Norjan Finnmarkin läänissä. Kirkko on muodoltaan pitkäkirkko, ja se on rakennettu betonista vuonna 1958. Samalla tontilla sijainnut vanha kirkko paloi vuonna 1944. Kirkon on suunnitellut arkkitehti Magnus Poulsson. Kirkkoon mahtuu noin 480 ihmistä. 

## Lähteet
Kerttula

**Kerttula** on yksi Raision kaupunginosista. Valtatie 8:n ja Kustavintien risteyksen tuntumassa sijaitsevan Kerttulan asuntokanta muodostuu kerros-, rivi- ja omakotitaloista.  Kerttulassa sijaitsevat myös Kerttulan koulu sekä Kerttulan urheilukeskus (pururadat, yleisurheiluradat, urheiluhalli sekä jää- ja tennishallit). 

Kerttulan väkiluku oli 4&nbsp;518 asukasta vuonna 2015. Väestön perusteella se oli suurin kaupunginosa Raisiossa (18,5 prosenttia koko Raision väestöstä).

## Lähteet
* 
* 
### Viitteet
Paikkari

**Paikkari** on Raision kaupunginosa, joka rajoittuu pohjoisessa Naantalin radan mukaisesti Tikanmaan kaupunginosaan, idässä Piuhanjokeen, etelässä Kaanaan kaupunginosaan ja lännessä Naantaliin. Siellä on sekä vanhaa että uutta pientaloasutusta, pienteollisuutta ja kauppa. Tämän lisäksi Paikkarissa sijaitsee Raision vesitorni.

Paikkariin alettiin rakentaa omakotitaloja 1930-luvulla, ja rautatien läheinen sijainti on vaikuttanut alueen kehitykseen.

## Katso myös
* Paikkarin seisake

## Lähteet
Humppakäräjät

**Humppakäräjät** on vuonna 1994 julkaistu Eläkeläisten albumi. Se koostuu tunnettujen kappaleiden humppa-coverversioista. Albumi äänitettiin samoissa studiosessioissa, joissa äänitettiin myös Kumikamelin julkaisematta jäänyt *[[Saturnuksen vararengas]]* -albumi.

## Kappaleet
Suluissa alkuperäinen esittäjä ja kappale.

#Pöpi (22-Pistepirkko – Birdy) – 1.40
#Kipin kapin (mä riennän Alkoon) (Led Zeppelin – Living Loving Maid) – 1.38
#Niilo Yli-Vainio tervasi potkukelkkani jalakset (Ministry – Jesus Built My Hot Rod) – 1.37
#Musta humppa (Led Zeppelin – Black Dog) – 2.02
#Kahvipakettihumppa (Neil Young – Rocking In The Free World) – 2.05
#Humppanirvana (Nirvana – Smells Like Teen Spirit) – 2.26
#Humppaukaasi (Queen – We Will Rock You) – 2.01
#Anarkistijenkka (Sex Pistols – Anarchy in the U.K.) – 2.06
#Jääkärihumppa (Europe – Final Countdown) – 2.12
#Humppalaki (Judas Priest – Breaking the Law) – 2.03
#Olkoon humppa (AC/DC - Let There Be Rock) – 2.36
#Dementikon keppihumppa (KISS – I Was Made For Loving You) – 2.56
#Astuva humppa (Nancy Sinatra – These Boots Are Made For Walking) – 1.55
#Hullun jenkka (Black Sabbath - Paranoid) - 1.17
#Mä humppapappa oon (Nazareth – Bad Bad Boy) – 2.27
#Humpataan ja tanssataan (Led Zeppelin – Rock and Roll) – 2.06
#Hei ruuna (Hurriganes – Hey Groopie) 1.47
#Vaivaisen luut (Eddie Cochran – Summertime Blues) – 1.46
#Poro (Kraftwerk – Robots) – 1.23
#Humpparitari (Bo Diddley – Roadrunner) – 36.27

Viimeinen kappale Humpparitari kestää 1.30, mutta kappaleen jälkeen alkaa soida piiloraita, joka kestää yli puoli tuntia.

## Uudelleenjulkaisu
Humppakäräjät julkaistiin remasteroituna vuoden 2006 loppupuolella. Tässä julkaisussa oli alkuperäisten kappaleiden lisäksi Humppalöyly-EP:n sisältämät kuusi kappaletta.

## Kokoonpano
* Onni Waris – urut, laulu
* Martti Waris – bassokitara, laulu
* Kristian Voutilainen – rummut, laulu
* Petteri Terävä – kitara, laulu
* Tapio Santaharju – laulu
* Ilmari Koivuluhta – laulu

## Lähteet

## Aiheesta muualla
* Eläkeläisten viralliset sivut
* Russian Eläkeläiset fanclub
Watsa-Kahwi

**Watsa-Kahwi** on Robert Pauligin kehittämä vaaleapaahtoinen kahvilaatu, joka sisältää runsaasti antioksidantteja, mutta happoja huomattavasti vähemmän kuin perinteinen vaaleapaahtoinen kahvi: sen pH on 5,2–5,6. Tällä pyritään minimoimaan kahvin vatsalle aiheuttamaa ärsytystä. Watsa-Kahwin valmistusmenetelmä ja resepti on patentoitu.
 
## Lähteet
* Robert Pauligin kotisivu
SonAir

**Sonair Air Service, SARL**  on angolalainen lentoyhtiö, jonka kotikenttä on Luandan kansainvälinen lentoasema. Vuonna 1979 perustetun yhtiön omistaa öljy-yhtiö Sonangol.

Suuri osa SonAirin lentotoiminnasta vuosien varrella on tukenut öljynporaustoimintaa. Se on kuljettanut helikoptereilla työntekijöitä öljy- ja kaasukentille sekä porauslautoille, ja lisäksi lentänyt jonkin verran tilauslentoja. SonAir tarjosi myös öljy-yhtiöiden työntekijöille suunnattuja suoria lentoja Luandan ja Houstonin välillä, joita operoi marraskuusta 2000 lähtien World Airways ja vuodesta 2010 maaliskuuhun 2018 Atlas Air. Emoyhtiö Sonangolin järjesteltyä toimintojaan uudelleen SonAir poisti käytössään olleet Boeing 737-700- ja Beechcraft 1900D -matkustajakoneet laivastostaan vuosina 2019–2020 ja siirsi 130 työntekijäänsä TAAG Angola Airlinesille, ja on sen jälkeen lentänyt öljynporaustoiminnan tukilentoja helikoptereilla. Lisäksi portugalilainen White on operoinut SonAirin puolesta kahta Airbus A319CJ -yksityiskonetta.

## Laivasto

SonAir lensi vuonna 2021 seuraavilla helikopterityypeillä:

* AgustaWestland AW189
* AgustaWestland AW139
* Eurocopter AS332L2 Super Puma
* Eurocopter EC225LP Super Puma
* Sikorsky S-76C++

## Lähteet

## Aiheesta muualla
Suppo

**Suppo** (myös **suppositorio**)  eli **peräpuikko** on lääkemuoto, joka on tarkoitettu lääkkeen antamiseksi peräsuolen kautta. Lääke voi olla paikallisesti vaikuttava tai limakalvoilta imeytyvä. Pienille vauvoille tarkoitetut lääkemuodot annostellaan usein suppoina. Suppoja käytetään yleensä silloin, kun lääkkeen annostelu suun kautta ei ole mahdollista esimerkiksi tajuttomuuden tai oksentelun takia.

Jos peräpuikko joudutaan jakamaan, se tulisi tehdä pitkittäissuunnassa.

Suppojen materiaalina on käytetty kaakaovoita.

## Katso myös
*Peräruiske

## Lähteet
*
### Viitteet
Gulf Breezen ufohuijaus

**Gulf Breezen ufohuijaus** tarkoittaa yhdysvaltalaisen Edward Waltersin 11. marraskuuta 1987 ottamaa polaroidkuvaa, jonka hän sanoi esittävän lentävää lautasta. 

Walters vei kuvat paikalliselle sanomalehdelle. Kuva paljastettiin huijaukseksi: ufo oli liian terävä ollakseen kaukainen esine. Waltersin kotiullakolta löytyi vuokraisännän tekemässä vuositarkastuksessa ufon pienoismalli, ja naapurin poika kertoi olleensa mukana ufoa tekemässä. Siitä huolimatta Ed Walters kirjoitti tapauksesta yhdysvaltalaisen ufojärjestön Mufonin avulla kirjan, jossa tapahtumat esiteltiin todellisina. Kaksi trikkikuvana tapausta esitellyttä Mufonin ufotutkijaa erotettiin järjestöstä, ja Mufon sanoutui irti näiden ufotutkijoiden raportista.

## Lähteet

## Aiheesta muualla
*The Gulf Breeze, Florida UFOs UFO Casebook
Christian Lous Lange

**Christian Lous Lange** (17. syyskuuta 1869 Stavanger, Norja – 11. joulukuuta 1938) oli norjalainen taideasiantuntija, joka suoritti opintonsa Oslon yliopistossa vuonna 1892, jossa hän myös väitteli tohtoriksi vuonna 1919. Hän toimi Parlamenttienvälisen liiton (IPU) pääsihteerinä aina eläkkeelle jäämiseensä 1933 saakka.

Lange oli kansainvälisesti tunnustettu pasifisti. Hänelle myönnettiin Nobelin rauhanpalkinto vuonna 1921 yhdessä ruotsalaisen poliitikon Hjalmar Brantingin kanssa.

Suomen Rauhanliiton vuosikokouksessa Helsingissä Balderin salissa illalla 12. heinäkuuta 1935 särjettiin yleisön joukossa hajupommi tilaisuudessa vieraana olleen Langen puheen alkaessa. Pistävänhajuinen kaasu sai 200 hengen yleisön pakenemaan salista. Useita henkilöitä kuulusteltiin tapauksen johdosta mutta pidätyksiä ei tehty.

Norjan pitkäaikainen ulkoministeri Halvard Lange oli Christian Lous Langen poika.

## Lähteet

## Aiheesta muualla
*Christian Langen elämäkerta Nobel-säätiön sivuilla.
Save Rock'n'Roll

**Save Rock'n'Roll** on yhdysvaltalainen versio The Flaming Sideburns -yhtyeen albumista Hallelujah Rock'n'Rollah. Newyorkilainen Jetset Records julkaisi levyn Yhdysvalloissa ja Kanadassa lokakuussa 2002.

## Kappaleet
# Loose My Soul
# Street Survivor
# Blow the Roof
# Flowers
# Shake-In
# Up In Flames
# Spanish Blood
# Stripped Down
# World Domination
# Ungrounded Confusion (live)
# Testify (live)

## Kokoonpano
* Eduardo Martinez – laulu, lyömäsoittimet
* Ski Williamson – kitarat, taustalaulut, lyömäsoittimet
* The Punisher – basso, taustalaulut
* Jay Burnside – rummut, lyömäsoittimet
* Jeffrey Lee Burns – kitarat, taustalaulut
* Johnny Volume – kitara kappaleissa 1, 2, 4, 6, 8 ja 10

## Arviot
* Allmusic: 

## Lähteet
Back to the Grave

Kokoelma-albumi **Back to the Grave** on koottu The Flaming Sideburnsin singleistä ja aiemmin julkaisemattomista kappaleista. Bad Afro julkaisi levyn toukokuussa 2006. 

## Kappaleet
# Runnin' On Fumes
# Black Moon
# Bad Trip
# Evil Woman
# High Time
# Let Me Go
# Funk # 49
# 13 Women
# Are You Ready
# Last Time Around
# Bama Lama Loo
# Leave Me Alone
# Evil Woman (video)

## Arviot
* Soundi: 

## Lähteet
Karatsu

**Karatsu** () on Japanin kaupunki Kyūshūn saarella Sagan prefektuurissa. Se sijaitsee prefektuurin pohjoisosassa Genkainmeren Karatsunlahden rannalla Matsuurajoen suulla. Kaupunkiin kuuluu useita pieniä saaria, kuten Madarashima, Kakarashima, Kabeshima ja Takashima. Karatsussa on 124&nbsp;431 asukasta (vuonna 2017) ja sen pinta-ala on 487,54 neliökilometriä. 

Karatsu kehittyi Edo-kaudella 1600-luvulta alkaen linnanaluskaupunkina. Kaupunkioikeudet Japanin nykyisen kuntajärjestelmän puitteissa sille myönnettiin vuonna 1932. Kaupungin nähtävyyksiin kuuluu Karatsun linnan lisäksi Karatsunlahden rannalla kasvava Nijinomatsubaran mäntymetsä, jonka Karatsun daimiokunnan ensimmäinen daimio Terazawa Hirokata istutti 1600-luvun alussa, ja vuosittainen Karatsu-kunchi-festivaali, joka on nimitetty Unescon aineettoman kulttuuriperinnön luetteloon. Kaupunkia palvelevat JR Kyūshūn Chikuhi-linja ja Karatsu-linja. 

## Kuvia

Tiedosto:KaratsuCastle2.JPG|Karatsun linna
Tiedosto:Nijinomatsubara.jpg|Nijinomatsubaran mäntymetsä
Tiedosto:Hikiyama.jpg|Karatsu-kunchi-festivaalia
Tiedosto:Karatsu Station 3.JPG|Karatsun rautatieasema


## Lähteet

## Aiheesta muualla

* Kaupungin internetsivut
Sammy McIlroy

**Samuel ”Sammy” Baxter McIlroy** (s. 2. elokuuta 1954 Belfast, Pohjois-Irlanti) on pohjoisirlantilainen jalkapalloilija. Pelipaikaltaan hän oli keskikenttäpelaaja. 

## Pelaajaura
Itä-Belfastista kotoisin oleva McIlroy oli legendaarisen Matt Busbyn viimeinen nuori hankinta Manchester Unitediin vuonna 1971. Samana vuonna hän teki liigadebyyttinsä seurassa, ollessaan vain 17-vuotias. 3–3 tasapeliin päättyneessä debyytissä ManU kohtasi Manchesterin derbyssä Manchester Cityn. McIlroy ei pystynyt heti murtautumaan avauskokoonpanon mieheksi, mutta vuoteen 1981 asti punaisissa pelannut McIlroy pelasi yhteensä 342 liigaottelua, tehden 57 maalia. Unitedissa hän oli voittamassa FA Cupia vuonna 1977 ja vuonna 1979 hänet nimettiin joukkueen kapteeniksi.

Vuonna 1981 McIlroy siirtyi Stoke Cityyn, josta neljän kauden jälkeen tie vei Unitedin paikalliskilpailijan Manchester Cityn riveihin. Vain 13 liigaottelua Cityssä pelannut belfastilainen siirtyi Buryyn. Uransa hän päätti pelaaja-managerina Preston North Endissa vuonna 1991.

Pohjois-Irlannin maajoukkuetta McIlroy edusti vuosien 1972 ja 1987 välillä 88 ottelussa ja teki niissä viisi maalia. Hän on vielä marraskuussa 2018 kuudenneksi eniten maaotteluita Pohjois-Irlannin paidassa pelannut mies. McIlroy kuului maajoukkueeseen, kun Pohjois-Irlanti pelasi vuosien 1982 ja 1986 maailmanmestaruuskilpailuissa.

## Valmennusura
Prestonin jälkeen McIlroy siirtyi valmentamaan Northwich Victoriaa. Vuonna 1993 hän aloitti Macclesfield Townin managerina. Onnistuneiden seitsemän Macclesfield-vuosien jälkeen McIlroysta tuli vuonna 2000 Pohjois-Irlannin maajoukkueen päävalmentaja. Melkein neljä vuotta P-Irlantia valmentanut pystyi vain viiteen voittoon 28 ottelussa. Vuoden 2004 EM-karsinnoissa Pohjois-Irlanti ei tehnyt yhtään maalia ja McIlroy siirtyi Stockport Countyn manageriksi.

Morecamben päävalmentajana McIlroy toimi vuosina 2006-2011. 

## Lähteet

## Aiheesta muualla
*Lyhyt kuvaus Manchester Unitedin kotisivuilla
*Profiili www.redcafe.netissa
Alfred W. McCoy

**Alfred W. McCoy** (s. 1945) on yhdysvaltalainen historioitsija ja historian professori Wisconsinin yliopistossa. Hän on käyttänyt viimeiset 30 vuotta tutkien Kaakkois-Aasian historiaa ja politiikkaa.

McCoy on tutkinut ja kirjoittanut paljon Filippiinien historiasta ja oopiumin ja heroiinin kaupasta ”Kultaisen kolmion” alueella. Hänen tarkoin dokumentoitu kirjansa *[[The Politics of Heroin in Southeast Asia]]* (1972) oli yksi merkkiteos, kun selvitettiin CIA:n ja huumekartellien yhteyttä Kaakkois-Aasiassa.

## McCoyn kirjoja

* *Lives at the Margin: Biographies of Filipinos Ordinary, Heroic, Obscure* (Quezon City, 2001).
* *Closer Than Brothers: Manhood at the Philippine Military Academy* (New Haven, 1999).
* *Anarchy of Families: Filipino Elites and the Philippine State* (Quezon City, 1994).
* *War on Drugs: Studies in the Failure of U.S. Narcotics Policy* (Boulder, 1992).
* *The Politics of Heroin* (New York, 1972, 1991, 2003).
* *Philippine Cartoons: Political Caricature of the American Era, 1900–1941* (Quezon City, 1985). 
* *Priests on Trial* (Melbourne, 1984).
* *Philippine Social History: Global Trade and Local Transformations* (Quezon City, 1982).
* *Southeast Asia Under Japanese Occupation* (New Haven, 1980).
* *Drug Traffic: Narcotics and Organized Crime in Australia* (Sydney, 1980). 
* *Laos: War and Revolution* (New York, 1970). 

## Aiheesta muualla
* McCoy Wisconsinin yliopiston sivuilla 
* McCoyn kirjoituksian CIA:n kuulustelumenetelmistä ja kidutuksesta
Bama-Lama Boogaloo!

**Bama-Lama Boogaloo!** on garage rock -yhtye The Flaming Sideburnsin järjestyksessään ensimmäinen julkaisu sekä konserttitallenne. Albumin kappaleet on äänitetty yhtyeen varhaisilla keikoilla. Brittiläinen Smokin' Troll -yhtiö julkaisi levyn vuonna 1997. 

## Kappaleet
# La Bruta
# Dirty Water
# Pretty Thing
# Show Me the Way
# Don't Need Your Luvin'
# Dirty Robber
# Hidden Charms
# Shot Down
# The Witch
# I Must Be Mad
# Bama Lama Lu
# Action Woman
# I Need You
# The Hustler
# Since I Fell for You
# Crazy Love
# Women
# Maintaining My Cool
# Have Love Will Travel
# Louie Louie
# Reverberation
# High Time
# Suzie Q
# Great Balls of Fire

## Aiheesta muualla
* Bama-Lama Boogaloo! discogs.com -sivustolla
The Pas Moraine

**The Pas Moraine** on jääkauden jälkeensä jättämä moreenimuodostuma Manitoban provinssin keskiosissa Kanadassa. Muodostuman pituus on yli 300&nbsp;kilometriä, ja se alkaa Clearwater-järvestä ja jatkuu Long Pointin niemenä 40&nbsp;kilometrin verran Winnipegjärvelle. Muodostuma on kiilanmuotoinen, noin 20&nbsp;kilometrin levyinen, ja koostuu pääosin moreenista. Korkeimmat huiput kohoavat jopa 60&nbsp;metrin korkeudelle ympäröivän maaston yläpuolelle. Muodostuma on nimetty The Pas'n kaupungin mukaan.

## Lähteet

## Aiheesta muualla
* 
*
Prätkähiiret (1. tuotantokausi)

**[[Prätkähiiret|Prätkähiirten]] 1. tuotantokausi** alkoi Yhdysvalloissa 18. syyskuuta 1993 jaksolla *Rock and Ride!*, joka tunnetaan Suomessa nimellä Hanat auki!. 1. kausi käsittää kolmetoista jaksoa. Yhdysvalloissa ensimmäisen kauden esitys päättyi 29. tammikuuta 1994.

Suomessa 1. kausi käynnistyi 3. joulukuuta 1994 ja päättyi 29. huhtikuuta 1995.

## Jaksoluettelo

### Hanat auki! (''Rock and Ride'')

### Juustokuninkaan katkuinen valtakunta, osa 1 (''The Reeking Reign of the Head Cheese, Part 1'')

### Juustokuninkaan katkuinen valtakunta, osa 2 (''The Reeking Reign of the Head Cheese, Part 2'')

### Haiseva kaupunki (''We Don't Need No Stinkin' City'')

### Hiiri ja hänen prätkänsä (''A Mouse and His Motorcycle'')

### Ystävyys koetuksella (''Test of Friendship'')

### Naamioitu prätkämimmi (''The Masked Motorcyclist'')

### Kaivoksen konnat (''The Pits'')

### Katukorpit (''Road Ravens'')

### Homekorvat hyppii silmille (''A Scent, a Memory, a Far Distant Cheese'')

### Terässormi (''Steelfinger'')

### Jäätävä vyöhyke (''Chill Zone'')

### Hevi-Hemmo (''Hard Rock'')
Huippuvuorten kirkko

**Huippuvuorten kirkko** () on kirkkorakennus Huippuvuorten hallinnollisessa keskuksessa Longyearbyenissä. Se on maailman pohjoisin kirkko, muodoltaan pitkäkirkko. Kirkossa on 140 istumapaikkaa.

Uskonnollisten toimitusten lisäksi kirkko on lähialueen merkittävä kohtaamispaikka ja se on lähtökohtaisesti auki vuorokauden ympäri. Vuodesta 2019 lähtien kirkon pappina on toiminut Siv Limstrand. Norjan kirkkolaki ei koske Huippuvuoria, minkä vuoksi saarilla ei toimi seurakuntavaltuustoa kuten Manner-Norjassa. Hallinnollisesti kirkko kuuluu Norjan kirkon alaiseen Nord-Hålogalandin hiippakuntaan, jonka piispa vastaa kirkon toiminnasta. Kirkko palvelee norjalaisten luterilaisten lisäksi myös muun kansalaisuuden tai uskonnollisen vakaumuksen omaavia sekä Huippuvuorten muitakin asutuskeskuksia.

## Historia
Paikalla sijaitsi alun perin toinen kirkko, joka rakennettiin vain 50 päivässä vuonna 1921 ja se vihittiin käyttöön 28. helmikuuta. Kun Huippuvuoret evakoitiin toisen maailmansodan aikana, silloinen kirkkoherra Just Phillip Christian Kruse otti mukaan kirkkohopeat, kastemaljan ja kirkonkirjat. Saksalaisalukset *[[Taistelulaiva Tirpitz|Tirpitz]]* ja ''Scharnhorst'' pommittivat Longyearbyeniä ja alkuperäinen kirkko tuhotui tämän yhteydessä syttyneessä tulipalossa vuonna 1943.

Nykyinen kirkko valmistui vuonna 1958 ja sen on suunnitellut Hans Magnus ja sen rakennusmateriaali on puu. Kirkkoa kunnostettiin vuonna 2005.

Kirkon yhteydessä sijaitsee hautausmaa, jonne on haudattu muun muassa espanjantautiin kuolleita. Hautausmaa ei ole enää käytössä, koska Huippuvuorten ikiroudasta johtuen ruumiit eivät maadu. Longyearbyenissa kuolemista ei kuitenkaan ole erikseen kielletty, kuten huhujen mukaan toisinaan väitetään. Huippuvuorilla kuolleet lennätetään Manner-Norjaan haudattavaksi.

## Galleria

Tiedosto:Longyearbyen church altar DSC0355.jpg|Alttari
Tiedosto:Kirkegården, Svalbard.jpg|Kirkon yhteydessä sijaitseva hautausmaa
Tiedosto:Longyearbyen Nördlichste Kirche der Welt Innen 2.jpg|Kirkkosali


## Lähteet

## Aiheesta muualla

* Svalbard kirke
Kruunu (päähine)

**Kruunu** on keisareiden ja kuninkaiden käyttämä koristeellinen päähine, seremoniallinen arvonmerkki, joka kuvaa monarkiaa. Se on usein valmistettu jalometalleista, kuten kullasta tai hopeasta ja koristeltu jalokivin. 

Kruunun tarkoituksena oli osoittaa alamaisille, kuinka rikkaita ja mahtavia kuninkaat olivat rahvaaseen nähden. Kruunuja valmistivat usein valtakuntien taitavimmat sepät. Joskus niitä valmistettiin myös valtakunnan ulkopuolella, jos omasta valtakunnasta ei löytynyt tarpeeksi taitavaa seppää tekemään kruunua.

Kruunuja on useimmiten useita kappaleita: valtaanastumistilaisuudessa eli kruunajaisissa käytettävä historiallinen kappale sekä käyttökappaleet. 

Euroopassa kruunuja vakinaisesti käyttää vain Britannian hallitsija, sen sijaan muut kuninkaat ja kuningattaret pitävät kruunuja vain esillä hallitsijaksi vihkimisen hetkellä. Muulloin kruunuja ja muita regalioita säilytetään erityisvartioinnin alaisina. Ne voivat kylläkin olla yleisesti esillä: esimerkiksi Britannian kruununkalleuksia säilytetään tarkkaan vartioituina Lontoon Towerin linnassa, ja ne ovat erittäin suosittuja nähtävyyksiä. Niitä vartioi oma erityinen vartiostonsa, *Beefeaters*, joilla on hallitsijan monogrammila koristettu vanhanaikainen univormu.

## Morsiuskruunu
Kruunu on ollut entisaikoina morsiamen hääpuvussa merkkinä siitä, että hän menee ensimmäistä kertaa avioliittoon. Vanhoissa kirkonkirjoissa on maininta "Skrud med kronan" tai "Skrud utan krona". Kruunut olivat käytännössä uniikkikappaleita; Pohjanmaalla tunnettu morsianten pukija *Kruunu-Marjaana* teki muun muassa kookkaan kruunun, jonka kunniaksi on sävelletty *Kruunu-Marjaanan polska* (levyttänyt Konsta Jylhä). Nykyisin tällainen vanhanajan kruunu kuuluu erityisesti näytelmään *[[Nummisuutarit]]*.

## Vihkikruunu
Ortodoksiseen avioliittoon vihkimiseen kuuluu erikseen morsiamelle ja sulhaselle oma kruunu. Pohjois-Euroopassa ne ovat yleensä jalometalleista, Suomessa etupäässä kullatusta hopeasta tehtyjä. Mallit ovat moninaisia joskin useimmat pyrkivät jäljittelemään Venäjän keisarin kruunua, koska tapa on Venäjän kirkossa kehittynyt.

Kreikassa käytetään kruunujen sijasta seppeleitä jotka talviaikana voivat olla myös mehiläisvahasta tehtyjä.

Kruunu edustaa vihkimisessä sitä taivaallista kruunua, joka odottaa uskovaisia.

## Lähteet

## Aiheesta muualla
* Uljas Apila : Brittiläiset kuningaskruunut kertovat vuosituhantisesta historiasta, Helsingin Sanomat, 12.11.1939, nro 306, s. 25, Kansalliskirjaston digitaaliset aineistot
Biker Mice from Mars (Super Nintendo)

**Biker Mice from Mars** on Konamin kehittämä ja julkaisema ajopeli, joka on julkaistu vuonna  SNES -pelikonsolille. Peli perustuu samannimiseen animaatiosarjaan Prätkähiiret.

## Pelattavuus
Pelissä on kaksi erilaista kilpailua ja yksi harjoituspeli. Tavallisessa kilpailussa on tarkoitus voittaa muut pelissä olevat vastustajat moottoripyöräajokilpailuissa, jonka saavutettua sai pokaalin, kun taas häviäjänä joutui aloittamaan pelin alusta. Peli on kolmivaiheinen. Ensimmäinen vaihe käsittää neljä kilpailua, jonka päätteeksi kokonaispisteissä kolme parasta jatkaa toiselle kierrokselle ja sen ulkopuolelle jääneenä joutuu aloittamaan pelin alusta. Sama on myös toisella ja kolmannella kierroksella, jossa viiden kisan jälkeen kolme parasta jatkaa. Pelin aikana sai kerättyä rahaa, joilla sai ostettua paremman moottorin, renkaat, suojia ja aseita. Toisessa kilpailussa idea on sama, mutta pelaajan menetettyä kaikki kolme elämäänsä kilpailun aikana peli päättyy siihen.

## Pelattavat hahmot
* Turbo
* Moto
* Vinski
* Lalli Leipäjuusto
* Rasvanahka
* Professori Nuikki

## Aiheesta muualla
*
Texmex (ruoka)

**Texmex** (Texan ja Mexican) on yhdysvaltalaista ruokaa, joka on saanut vaikutteita meksikolaisesta keittiöstä. Puhtaasta meksikolaisesta ruoasta sen erottaa runsas lihan käyttö. Texmexruokaan kuuluu usein meksikolaisperäisiä tortilloja tai nachoja ja tulista kastiketta. Texmexruokaan kuuluu jauheliha, kuten chili con carne, joka on Texasin osavaltion nimikkoruokalaji. Texmexruokiin käytetään yleisesti tacomausteseosta, tomaattimurskaa ja valkosipulia. Texmextyylisiä ruokia on vuokaruoissa ja täytetyissä kasviksissa. Näihin ruokiin sisältyy myös jalopenolla maustettuja piirakoita ja mausteisia salaatteja.

## Lähteet
Ufouskonto

**Ufouskonnot** tai **ufokultit** ovat uususkontoja, joihin kuuluu usko ufojen tai avaruusolentojen olemassaoloon. 

Uskontososiologi Émile Durkheimin mukaan uskonnoissa asiat jakautuvat kahteen perusominaisuuteen, maallisiin ja pyhiin. Ufokulteissa maallinen on kirjaimellisesti maanpäällä, mutta pyhä paikka on yliluonnollisen sijaan avaruus. Ufokulteilla on omat johtajansa, profeettansa ja messiaansa.

Tunnettuja ufokultteja tai ufoja sivuavia kultteja ovat yhdysvaltalaiset raëlilaisuus, Heaven's Gate, Urantia-liike, Aetherius Society, Unarius Academy of Science, Vesmírní lidé, Lineamiento Universal Superior ja Dwight Yorkin nuwaubianismi. 

Ufouskomukset ovat kuuluneet myös muiden muassa Fiat Lux - ja Chen Tao -nimisten apokalyptisten lahkojen oppeihin.

## Ufot uskonnollisena ilmiönä
Filosofian tohtori Jaakko Närvän mukaan ihmisten kokemukset ufoista ja ufologia eli ufojen tutkimus ovat suurimmaksi osaksi uskontoa ja vain pieneltä osalta jotain muuta. Närvän mukaan ufologia ja ufokokemukset voidaan uskontohistoriallisesti selittää länsimaisen esoterian, kristillisyyden ja kansanuskon jatkumona. Erityisesti ufokokemuksilla on paljon yhtäläisyyksiä kansanuskonnollisiin perinteisiin, kuten keijuperinteellisiin ja šamanistisiin aineistoihin.

Närvän mukaan ufohavaintoja voidaan selittää psykologisesti erilaisten virhetulkintakohteiden ja havaintopsykologisten tekijöiden yhteisvaikutuksilla. Voimakkaat ufokokemukset, kuten ufosieppaukset, selittyvät hallusinaatiolla, unihalvauksilla, fantasiointitaipumuksilla ja valemuistoilla. Tällaisiin tavanomaisiin selityksiin Närvä perustaa väitteensä, että suurimmaksi osaksi ufohavainnoista tehdyt spekulatiivisemmat tulkinnat ovat ufouskonnollisuutta ja niihin uskovat havaitsijat sekä ufologit ufouskovaisia. Lisäksi Närvän mukaan jo havaintokokemuskin on sen käsitteellistämisen osalta pääosin uskonnollinen prosessi. Uskonnon hän määrittelee tavanomaista laajemmin intuition vastaisina oletuksina.

Ryhmäkokemukset johtuvat Närvän mukaan pienryhmäsuggestiosta, sosiaalisesta paineesta ja syyllisyydestä tarinan kuvitteellisuuden paljastamista kohtaan. Närvän mukaan ufouskonnollisuus on kansainvälinen, laaja ja merkittävä ilmiö, joka voi antaa viitteitä tulevaisuuden uskonnollisuudesta. Närvän mukaan suomalaisista 30 prosenttia uskoo ufoihin.

## Lähteet

## Kirjallisuutta
* Jaakko Närvä: *Ufologia ja ufokokemukset uskonnollisina ilmiöinä, Teoreettinen tutkimus*, Helsingin yliopisto/Uskontotieteen laitos, väitöskirja 2008. 

## Aiheesta muualla
* Jaakko Närvän ufoesitelmä
* Center for AnthroUfology: UFOs and NRMs 
* UFO cults  article on the website of the University of Virginia Created by Jodi L. Wharff, a student of the late Jeffrey Hadden
* Juffo
Heikki Saari

**Heikki Saari** voi tarkoittaa seuraavia:

* Heikki Saari (1879–1958), suomalainen pappi, virsirunoilija ja lähetyssaarnaaja
* Heikki Saari (1906–1987), suomalainen vanhoillislestadiolainen saarnaaja
* Heikki Saari (1935–2021), suomalainen musiikinopettaja, kuoronjohtaja ja musiikkineuvos
* Heikki Saari (1955–2018), suomalainen toimittaja ja tietokirjailija
* Heikki Saari (1926–1973), suomalainen kevyen musiikin sanoittaja
* Heikki Saari (s. 1984), suomalainen rumpali
Epästandardi kosmologia

**Epästandardi kosmologia** on mikä tahansa alkuräjähdykseen perustavan kosmologian eli niin kutsutun kosmologian standardimallin vaihtoehdoksi ehdotettu teoria maailmankaikkeuden synnystä ja kehityksestä. Termillä voidaan viitata myös alkuräjähdyksen hyväksyvään teoriaan, mikäli se poikkeaa merkittävästi vallitsevasta käsityksestä. 

Kosmologian historiassa on kaikkeuden alkuperästä on esitetty useita toisistaan poikkeavia teorioita. 1940-luvulta aina 1960-luvulle saakka kosmologia oli jakaantunut pääosin kahteen leiriin. Pysyvän tilan teoria edusti staattista ja ikuista kaikkeutta, kun taas alkuräjähdysteoria edusti äärellisen ikäistä ja jatkuvasti muuttuvaa kaikkeutta. Lopulta edistysaskeleet kokeellisessa kosmologiassa käänsivät enemmistön alkuräjähdyskosmologian puoleen.

## Katso myös
* Kosmogonia
* Tähtitiede
* Astrofysiikka
Sophie, Edinburghin herttuatar

**Sophie, Edinburghin herttuatar.** (Sophie Helen Mountbatten-Windsor, o.s. Rhys-Jones, s. 20. tammikuuta 1965 Oxford, Englanti) on Edinburghin herttua prinssi Edwardin puoliso.

Sophie Rhys-Jones syntyi rengaskauppias *Christopher Rhys-Jonesin* ja tämän vaimon *Mary Rhys-Jonesin* perheeseen. Ennen avioliittoaan hän työskenteli pr-konsulttina.

Sophie ja prinssi Edward tapasivat syksyllä 1993. Kahden vuoden seurustelun jälkeen Edward palkkasi Sophien henkilökohtaiseksi avustajakseen.. Pari kihlautui jouluna 1998 ja heidät vihittiin 19. kesäkuuta 1999 Lontoossa, Windsorin linnan Pyhän Yrjön kappelissa. Avioliiton myötä Sophie sai käyttää arvonimeä *Wessexin kreivitär*.

Edwardin ja Sophien perheeseen kuuluvat tytär Lady Louise Windsor (s. 2003) sekä poika James Windsor, Wessexin jaarli (s. 2007).

## Lörpöttelyskandaali

Sophie aiheutti skandaalin keväällä 2001, kun hän erehtyi lausumaan mielipiteitään kuninkaallisesta perheestä ja Ison-Britannian politiikasta arabisheikiksi naamioituneelle sensaatiolehden reportterille. Hän muun muassa kertoi silloisen valtiovarainministeri Gordon Brownin tuoreen budjettiesityksen olevan "pelkkää puppua".


File:Coat of Arms of Sophie, Duchess of Edinburgh.svg
File:Coat of Arms of Sophie Rhys-Jones.svg

## Lähteet

## Aiheesta muualla
Täikkö

**Täikkö** on saari Kemin edustalla Perämeren pohjoisosassa. Se sijaitsee noin kuuden kilometrin päässä lounaaseen Kemin keskustasta ja noin viisi kilometriä luoteeseen Ajoksen satamasta. Saarella on runsaasti vapaa-ajan asuntoja. Saaren pohjoispuolella sijaitsee pieni Täikönkari.

Geologialtaan Täikkö on puikulanmuotoinen kivinen drumliini. Saaren pituus pohjois-eteläsuunnassa on hieman yli kilometrin, ja suurin leveys on noin kolmesataa metriä. Saari on matala, ja sen korkeimmat kohdat nousevat noin kolme metriä merenpinnan yläpuolelle. Saarella kasvaa pääasiassa lehtimetsää.
Prätkähiiret (vuoden 2006 animaatiosarja) (1. tuotantokausi)

Vuoden 2006 **[[Prätkähiiret (vuoden 2006 animaatiosarja)|Prätkähiirten]] 1. tuotantokausi** alkoi Yhdistyneessä kuningaskunnassa 26. elokuuta 2006 jaksolla *The Adventure Begins, Part 1*, joka tunnetaan Suomessa nimellä Seikkailu alkaa, osa 1. 1. kausi käsittää 28. jaksoa. Yhdistyneessä kuningaskunnassa 1. tuotantokausi päättyi vuonna 2007 jaksoon *Turf Wars*.

Kausi nähtiin ensimmäisen kerran sekalaisessa järjestyksessä Yhdistyneessä kuningaskunnassa ja Suomessa. Vain muutama jakso on tuotantokoodin numeroiden mukaisessa järjestyksessä.

Suomessa kausi käynnistyi 15. lokakuuta 2006 ja päättyi vuonna 2008.

## Jaksoluettelo

### Seikkailu alkaa, osa 1 (''The Adventure Begins, Part 1'')

### Seikkailu alkaa, osa 2 (''The Adventure Begins, Part 2'')

### Muutoksen aika (''Changes'')

### Muistikatkos (''Rumpity Dumpster'')

### Hellä hiirenloukku (''The Tender Mousetrap'')

### Maanalainen maailma (''It's the Pits'')

### Britannian invaasio (''The British Invation'')

### Välirikko (''Break Up'')

### Tuomionpäivä (''Here Come the Judge'')

### Desperado (''Desperado'')

### Saturnuksen surffaavat kissat (''Surfer cats of Saturn'')

### Jyrinää kilparadalla (''Manchurian Charley'')

Huomautus: Tämä oli viimeinen Oy PVP Voice Ab:n jälkiäänittämä jakso.

### Prätkähiiret kaivoksessa (''Biker Mice Down Under'')

### Pelkääjän paikka (''Driver's Ed'')

### Kaupungin uudet kissat (''New cats in town'')

### Kyberhiiret Marsista (''Cyber Mice from Mars'')

### Takaa-ajetut (''Vigilante Vengeance!'')

### Palkin ja kovan paikan välissä (''Between Rump And A Hard Race'')

### Karvainen A-pommi (''A Hairy A-Bomb'')

### Vinskin kasvatus (''Bringing Up Vinnie'')

### Minnin ansa (''Carbine's Conundrum'')

### Uintia haiden kanssa (''Swimming With Sharks'')

### Ensimmäiset hiiret kuussa (''First Mice on The Moon'')

### Kissa ja hiiri (''Cat and Mouse'')

### Olipa kerran Marsissa, osa 1 (''Once Upon A Time on Earth, Part 1'')

### Olipa kerran Marsissa, osa 2 (''Once Upon A Time on Earth, Part 2'')

### Olipa kerran Marsissa, osa 3 (''Once Upon A Time on Earth, Part 3'')

### Taistelu tulevaisuudesta (''Turf Wars'')